Diari Oficial de la Generalitat Valenciana


Sumari del DOGV 6352, del 10-09-2010 (2010/9086)

Notificació de la sentència dictada en el judici verbal número 87/2009.
-----------------------------------------------------------------------

### Dades del document

Número de DOGV
:   6352

Data del DOGV
:   10-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9086


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici verbal número 87/2009. [2010/9086]  
Judici verbal 000087/2009  
De: Recambios Colón Catarroja, SA.  
Contra: Restauración Fachada Rubio i Bosneag Gheorghita.  
En aquest procediment de judici verbal número 87/09, seguit a instàncies de Recambios Colón Catarroja, SA, contra Restauración Fachada Rubio i Bosneac Gheorghita, s'ha dictat la sentència, que literalment és com segueix:  
«Sentència número 90/10  
València, 13 de maig de 2010.  
José María Cutillas Torns, magistrat jutge del Jutjat Mercantil número 3, he vist aquestes actuacions de judici verbal número 87/2009, promogudes a instàncies de la mercantil Recambios Colón Catarroja, SA, i en representació seua pel factor mercantil, Francisco Alapont Ricart, assistit pel lletrat Francisco Aliaga Navarro, contra la mercantil Restauración Fachada Rubio, SL, i, solidàriament contra el seu administrador únic, Bosneag Gheorghita, declarats en situació processal de rebel'lia, en aquest procediment que versa sobre la reclamació d'una quantitat i en l'exercici acumulat de l'acció de responsabilitat individual objectiva, respecte de l'administrador únic codemandat, d'acord amb els següents.  
«Dispositiva  
Estime de forma íntegra la demanda interposada per la mercantil Recambios Colón Catarroja, SA, contra la mercantil Restauración Fachada Rubio, SL, i el seu administrador únic, Bosneag Gheorghita, declarats en situació processal de rebel'lia, i condemne l'entitat codemandada, la mercantil Restauración Fachada Rubio, SL, a pagar a la demandant la quantitat de 643,48 euros, quantitat que s'incrementarà amb els interessos establits en el fonament de dret quart d'aquesta resolució. D'altra banda, declare responsable, ex lege, el codemandat, Bosneag Gheorghita, de les quantitats degudes per la mercantil, Restauración Fachada Rubio, SL, a la demandant, atés que queda demostrat que es tracta del seu administrador únic. Així mateix, el condemne solidàriament a pagar la quantitat de 643,48 euros, més els interessos establits en el fonament de dret quart d'aquesta resolució. S'imposen les costes a la part demandada.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel'lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/09, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés s'ha de fer en qualsevol oficina de Banesto, 4657 0000 clau 00, reposició (256), clau 01 revisió de resolucions del secretari judicial (256), clau 02 apel'lació (506), clau 03 queixa (306), més els quatre dígits del número de procediment més els dos dígits de l'any.  
Així ho pronuncie, mane i firme José María Cutillas Torns, magistrat jutge del Jutjat Mercantil número 3 de València. En done fe».  
I atés que el demandat esmentat, Restauración Fachadas Rubio i Bosneag Gheorghita, es troben en parador desconegut, expedisc aquest edicte a fi que els valga de notificació de forma deguda.  
València, 15 de maig de 2010.- La secretària judicial: María José Navarro Melchor.